Vøggustovurnar báðar–Glyvursstova og Ljósástova, hava ein bólk við teimum størru børnunum á stovunum. Endamálið við at samla hendan bólkin, er at geva teimum aldurssvarandi avbjóðingar og at byggja eina brúgv yvirum, til tá tey fara í barnagarð. Tá vit samlast, hava vit fyrst eina samling, har vit taka START ígjøgnum. START er fakligt tilfar, ið lærir børnini á ein jaligan hátt, at hava samanspæl við umheimin, og at skilja kenslur og relatiónir í einum bólki. Eftir hetta gera vit onkrar aktivitetir saman. túrar, bæði í náttúruni og í býnum, har vit granska umhvørvið. Harumframt fara vit eisini at spæla, dansa, mála, klippa, syngja, gera fimleik o. s. fr. Hetta er við til at styrkja teirra menning, samstundis sum tey hava tað stuttligt, fáa upplivingar saman og knýta vinabond. Bólkurin verður nevndur“ Hvølpar”, tí eins og hvølpar eru tey lívlig, fitt og granskandi. Hvølparnir savnast hvønn mikudag, frá kl. 09.30-og hendan dagin eta tey saman.